Sanotaanko niin, että tässä vuosien varrella vastaan on tullut jos jonkinlaista musapiirien soutelijaa. Osa on ollut sekaisin kuin seinäkello ihan syntymästään lähtien, kun taas osa on ollut kuutamolla ties minkälaisten piristeiden ansioista. Ainakin videonsa perusteilla kemialliset aineet maistuvat myös ENRP:lle tai ainakin hänen lähiposselleen.

ENRP on yhtä kuin lahtelainen EiNiinReipasPoika, jolta on tullut parin vuoden musiikkitauon jälkeen uusi video. Kyllä, kuvasto on melko kulunutta, mutta biisi sentään ihan ookoo-tason gangsta-paskaa. Ja vaikka ei olisikaan, me emme täällä Rumbassa narukäsinä noille jääkaappipakastin-yhdistelmille ainakaan mitään muuta kävisi väittämään.

Tsekkaile tervehenkisten nuorten poikien puuhailuun keskittyvä video alta. Mikäli meno maittaa, niin ENRP:n Facebook-sivuille pääset tästä.